|  |
| --- |
| แบบ ปย.๑ |

**ชื่อหน่วยงาน สำนักปลัด องค์การบริหารส่วนตำบลชีบน**

**สรุปผลการประเมินองค์ประกอบของมาตรฐานการควบคุมภายในระดับส่วนงานย่อย**

**ณ วันที่ ๓๐ กันยายน พ.ศ. ๒๕๖๔**

|  |  |
| --- | --- |
| **องค์ประกอบการควบคุมภายใน** **( ๑ )**  | **ผลการประเมิน / ข้อสรุป** **( ๒ )**  |
| **๑.สภาพแวดล้อมการควบคุม** ๑.๑ **กิจกรรมงานบริหารทั่วไปเกี่ยวกับสาธารณสุข**ความเสี่ยงที่เกิดจากสภาพแวดล้อมภายใน คือไม่มีบุคลากรปฏิบัติงานด้านสาธารณสุขโดยตำแหน่ง และเจ้าหน้าที่ที่ได้รับมอบหมายให้ปฏิบัติงานไม่มีความรู้และทักษะใน การปฏิบัติงานที่เกี่ยวข้องอย่างแท้จริง ซึ่งส่งผลต่อการให้บริการกับประชาชนในพื้นที่อาจไม่สนองตอบต่อความต้องการของประชาชนได้อย่างแท้จริง ๑.๒ **กิจกรรมการการจัดทำประชาคม เพื่อให้ประชาคมมีส่วนร่วมในการพัฒนาท้องถิ่น** จากสัดส่วนผู้เข้าร่วมประชุมประชาคมหมู่บ้านเทียบกับประชากรทุกหลักคาเรือนในแต่ละหมู่บ้านพบว่า ยังมีน้อย เนื่องจากทัศนคติของประชาชนคิดว่าเป็นหน้าที่ของผู้นำท้องถิ่น สมาชิกสภาฯ เป็นผู้เสนอความเห็นต่างๆ ซึ่งทำให้มีโอกาสน้อยที่จะรับทราบปัญหาความต้องการของประชาชนได้อย่างทั่วถึงทุกเพศทุกวัย ๑.๓ **กิจกรรมป้องกันและแก้ไขปัญหายาเสพติด** จากสภาวการณ์ปัจจุบัน ปัญหายาเสพติดในพื้นที่ยังมีความน่าเป็นห่วง ประเมินจากอัตราการจับกุมและดำเนินคดีของเจ้าหน้าที่รัฐ พบว่าประชาชนในพื้นที่ตำบลชีบน ยังคงมีการซื้อขาย และเสพยาเสพติดอยู่ในบางกลุ่ม อาทิ ช่วงวัยรุ่นและวัยทำงาน รวมไปถึงเป็นเส้นทางในการส่งต่อยาเสพติดระหว่างพื้นที่ | **ผลการประเมิน** สำนักงานปลัดได้วิเคราะห์ประเมินระบบการควบคุมภายในจากภารกิจงานประจำ ตามคำสั่งแบ่งงานของสำนักงานปลัด ที่ ๒๕๑ / ๒๕๖๔ ลงวันที่ ๑๕ พฤศจิกายน ๒๕๖๔ โดยวิเคราะห์ประเมินผลตามองค์ประกอบของมาตรฐานการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ.๒๕๔๔ พบว่าสำนักปลัด ได้แบ่งงานและการมอบหมายหน้าที่ภายในสำนักปลัด ออกเป็น ๙ งาน คือ ๑. งานบริหารทั่วไป ๒. งานนโยบายและแผน ๓. งานการเจ้าหน้าที่ ๔. งานกฎหมายและคดี ๕. งานป้องกันและบรรเทาสาธารณภัย ๖. งานส่งเสริมการเกษตรและปศุสัตว์ ๗. งานสาธารณสุขและสิ่งแวดล้อม ๘. งานควบคุมโรค๙. งานกิจการสภาจากการวิเคราะห์ประเมินผลตามองค์ประกอบของมาตรฐานการควบคุมภายใน ตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ.๒๕๔๔ พบว่ากิจกรรมที่พบความเสี่ยง ต้องจัดการบริหารความเสี่ยงหรือกำหนดแผนการปรับปรุงระบบควบคุมภายใน จำนวน ๓ กิจกรรม ดังนี้  |

|  |  |
| --- | --- |
| **องค์ประกอบการควบคุมภายใน** **( ๑ )**  | **ผลการประเมิน / ข้อสรุป** **( ๒ )**  |
| **๑.๔ กิจกรรมการควบคุมและป้องกันโรคติดต่อ**เนื่องจากสถานการณ์โรคติดต่อในปัจจุบัน มีการพัฒนาเชื้อโรคหรือเกิดโรคอุบัติใหม่ขึ้น เช่น โรคไข้เลือดออกซึ่งมียุงลายเป็นพาหะ นำโรค จนมาถึงการแพร่ระบาดของโรคไวรัสโควิด-19 ประกอบกับในพื้นที่มีความเสี่ยงต่อการเกิดโรคระบาดดังกล่าว ซึ่งมีสภาพแวดล้อมเป็นแหล่งชุมชนที่มีความหนาแน่นแออัด มีแหล่งน้ำซึ่งเป็นแหล่งเพาะพันธ์ยุงลาย ซึ่งทำให้เกิดการแพร่ระบาดของโรคได้ จึงทำให้เกิดความเสี่ยงต่อการเกิดโรคติดต่อและโรคอุบัติใหม่ของประชาชนในพื้นที่**๒. การประเมินความเสี่ยง**

|  |
| --- |
| **๒.๑ กิจกรรมด้านงานสาธารณสุข** เป็นความเสี่ยงที่เกิดขึ้นจากการที่ไม่มีเจ้าหน้าที่รับผิดชอบที่มีความรู้ ความเชี่ยวชาญโดยตรง ซึ่งการปฏิบัติหน้าที่ อาจเกิดความเสียหายต่อองค์กร หรือทำให้ประชาชนได้รับประโยชน์น้อย**๒.๒ กิจกรรมการจัดทำประชาคม เพื่อให้ประชาคมมีส่วนร่วมในการพัฒนาท้องถิ่น** จากสัดส่วนผู้เข้าร่วมประชุมประชาคมหมู่บ้านเทียบกับประชากรทุกหลังคาเรือนในแต่ละหมู่บ้านพบว่ายังมีน้อย เนื่องจากทัศนคติของประชาชนคิดว่าเป็นหน้าที่ของผู้นำท้องถิ่น สมาชิกสภาฯ เป็นผู้เสนอความเห็นต่างๆ ซึ่งทำให้มีโอกาสน้อยที่จะรับทราบปัญหาความต้องการของประชาชนได้อย่างทั่วถึงทุกเพศ ทุกวัย  |

**๒.๓ กิจกรรมการป้องกันและแก้ไขปัญหายาเสพติด** ความเสี่ยงที่มีอยู่การปฏิบัติงานของเจ้าหน้าที่ร่วมกับผู้นำชุมชน ภาคประชาชนที่ไม่มีความชัดเจนในการปฏิบัติงานอย่างจริงจัง การเฝ้าระวังกลุ่มเสี่ยงในแต่ละหมู่บ้าน การขาดงบประมาณที่เพียงพอกับการจัดการด้านยาเสพติด | ๑. กิจกรรมงานบริหารทั่วไปเกี่ยวกับสาธารณสุข๒. กิจกรรมการควบคุมและป้องกันโรคติดต่อ๓. กิจกรรมการป้องกันและแก้ไขปัญหายาเสพติด |
| **องค์ประกอบการควบคุมภายใน** **( ๑ )** | **ผลการประเมิน / ข้อสรุป** **( ๒ )** |
| **๒.๔ กิจกรรมการควบคุมและป้องกันโรคติดต่อ**มีแนวโน้มที่โรคติดต่อจะทวีความรุนแรงมากขึ้นเนื่องจากเกิดโรคอุบัติใหม่เพิ่มขึ้นเนื่องจากหลายสาเหตุ ทั้งการพัฒนาสายพันธุ์ของเชื้อโรคเอง สภาพอากาศสิ่งแวดล้อมต่างๆ ทำให้ประชาชนมีความเข้าใจในการป้องกันและรักษาของประชาชนต่อโรคอุบัติใหม่ค่อนข้างน้อย**๓. กิจกรรมการควบคุม** **๓.๑ กิจกรรมงานบริหารทั่วไปเกี่ยวกับสาธารณสุข**มีการออกคำสั่งมอบหมายงานอย่างชัดเจน ส่งเจ้าหน้าเข้ารับการฝึกอบรมในหลักสูตรที่เกี่ยวข้องและจำเป็นในการปฏิบัติงาน /จัดอบรมให้ความรู้กับเจ้าหน้าที่เพื่อเพิ่มประสิทธิภาพในการปฏิบัติงาน ปลูกจิตสำนึกเจ้าหน้าที่ให้มีความรับผิดชอบและอุทิศตนเพื่อประโยชน์ของทางราชการมากขึ้น **๓.๒ กิจกรรมการจัดทำประชาคม เพื่อให้ประชาคมมีส่วนร่วมในการพัฒนาท้องถิ่น** ประชุมชี้แจงผ่านกิจกรรมที่ลงพื้นที่ให้ประชาชนตระหนักเห็นความสำคัญของการมีส่วนร่วมในการวางแผนพัฒนาท้องถิ่น ให้แต่ละหมู่บ้านกำหนดกฎข้อบังคับให้ประชาชนเข้าร่วมอย่างน้อยครัวเรือนละ ๑ คน หากไม่เข้าร่วมจะเกิดผลเสียอย่างไรบ้างหรือมีบทกำหนดโทษอย่างไรบ้าง เป็นต้น**๓.๓ กิจกรรมป้องกันและแก้ไขปัญหายาเสพติด** จัดให้มีการอบรมโทษของยาเสพติดในกลุ่มเสี่ยงอย่างต่อเนื่อง ส่งเสริมกิจกรรมที่ใช้เวลาว่างให้เป็นประโยชน์แก่ประชาชนทุกเพศทุกวัย เช่น การสร้างจิตอาสา กีฬาต้านยาเสพติด กิจกรรมค่ายอาสาบำบัดยาเสพติด เป็นต้น และจัดกิจกรรมตรวจสารเสพติดในโรงเรียนและจุดเสี่ยงหมู่บ้าน เพื่อสร้างความตระหนักเกี่ยวกับยาเสพติด |  |

|  |  |
| --- | --- |
| **องค์ประกอบการควบคุมภายใน****( ๑ )** | **ผลการประเมิน / ข้อสรุป****( ๒ )** |
| **๓.๔ กิจกรรมการควบคุมและป้องกัน โรคติดต่อ** ๑) ประชาสัมพันธ์แก่ประชาชน ให้รู้จักวิธีป้องกันโรคหรือจัดกิจกรรมรณรงค์เผยแพร่ให้ความรู้แก่ประชาชนในพื้นที่เกี่ยวกับแหล่งกำเนิดโรค วิธีการป้องกัน ควบคุมโรค และการรักษาอย่างถูกวิธี๒) เฝ้าระวังและติดตามโรคติดต่ออย่างต่อเนื่อง๓) จัดเจ้าหน้าที่ดำเนินการตามแผนการป้องกันโรคเช่น โรคไข้เลือกออก ก็นำผู้นำชาวบ้านทำกิจกรรมคว่ำภาชนะที่เป็นแหล่งกำเนิดโรค แจกทรายกำจัดยุง และดำเนินการพ่นหมอกควันในแหล่งชุมชน ๔) ประสานร่วมมือกับหน่วยงานอื่นในการควบคุมหรือถ่ายทอดความรู้เพื่อควบคุมการระบาดของโรคติดต่อ และโรคอุบัติใหม่ การให้ข้อมูลและรายงานแก่หน่วยงานที่เกี่ยวข้อง**๔.สารสนเทศและการสื่อสาร** ๔.๑ มีการรวบรวมข้อมูล กฎหมาย ระเบียบ มติคณะรัฐมนตรี แนวทางการปฏิบัติต่างๆ แจ้งให้พนักงานทราบเพื่อใช้เป็นแนวทางการปฏิบัติงาน ๔.๒ จัดให้มีประชุมชี้แจง ทำความเข้าใจในนโยบายและแนวทางการปฏิบัติงาน และเผยแพร่ประชาสัมพันธ์ให้ผู้ที่เกี่ยวข้องทราบอย่างทั่วถึง ๔.๓ มีการใช้ระบบอินเตอร์เน็ต เฟสบุ๊ค และไลน์ ช่วยในการปฏิบัติหน้าที่ และตรวจสอบข้อมูลข่าวสารตลอดเวลา ๔.๔ จัดให้มีระบบข้อมูลข่าวสารเพื่อประชาสัมพันธ์งานให้กับประชาชนและผู้ที่เกี่ยวข้องได้รับทราบ ๔.๕ จัดให้มีการแลกเปลี่ยนความคิดเห็นในทุกภาคส่วนเพื่อนำมาพัฒนาและส่งเสริมการมีส่วนร่วม  | ในภาพรวมระบบสารและการสื่อสารของ อบต. ชีบน มีความเหมาะสมครอบคลุมทุกด้าน ทำให้การปฏิบัติงานเป็นไปด้วยความสะดวกรวดเร็วมากขึ้น  |
| **องค์ประกอบการควบคุมภายใน****( ๑ )** | **ผลการประเมิน / ข้อสรุป****( ๒ )** |
| **๕.การติดตามประเมินผล** - ติดตามการดำเนินงานในระหว่างการปฏิบัติงานโดยหัวหน้าสำนักปลัดและผู้ปฏิบัติงานนั้นๆ โดยให้เจ้าหน้าที่ผู้รับผิดชอบแต่ละงานรายงานผลการปฏิบัติงานให้ผู้บังคับบัญชาทราบตามลำดับขั้น และเสนอที่ประชุม - ติดตามประเมินผล โดยกำหนดให้คณะทำงานทำการติดตามประเมินผลของสำนักปลัดอย่างต่อเนื่อง แล้วรายงานผลการดำเนินการต่อหัวหน้าสำนักปลัด เพื่อจะได้นำไปรายงานผลการดำเนินงานผลความคืบหน้า การจัดวางระบบควบคุมภายในของสำนักปลัด เสนอต่อปลัด อบต. เพื่อเสนอให้ผู้บริหารทราบและรายงานการจัดวางระบบควบคุมภายในติดตามประเมินผลการจัด วางระบบควบคุมภายในของสำนักปลัดปีละ ๑ ครั้ง เพื่อปรับปรุงและแก้ไขต่อไป | การติดตามประเมินผลการควบคุมภายในขององค์การบริหารส่วนตำบลจำชีบน ถือปฏิบัติตามแนวทางการติดตามประเมินผลการควบคุมภายใน ซึ่งกำหนดในเอกสารคำแนะนำการจัดทำรายงานตามระเบียบคณะกรรมการตรวจเงินแผ่นดิน ข้อ ๖ ถือว่ามีความเหมาะสมและเป็นที่น่าพอใจมากขึ้น |

**สรุปผลการประเมินโดยรวม**

จากการประเมินโดยภาพรวมของสำนักปลัด พบว่า องค์ประกอบของการควบคุมภายในหรือ

การควบคุมเป็นไปตามมาตรฐานการควบคุมภายในของคณะกรรมการตรวจเงินแผ่นดิน มีการควบคุมที่เพียงพอและมีประสิทธิผลตามสมควร แต่ยังมีจุดอ่อนที่ต้องจัดทำแผนการปรับปรุงการควบคุมภายใน ดังนี้

1. กิจกรรมด้านสาธารณสุข เกิดขึ้นจากการที่ไม่มีบุคลากรด้านสาธารณสุขรับผิดชอบโดย

ตำแหน่ง และเจ้าหน้าที่ที่ได้รับมอบหมายยังขาดความรู้ความชำนาญและทักษะซึ่งการปฏิบัติหน้าที่ ซึ่งอาจทำให้หน่วยงานเกิดความเสียหายได้

1. กิจกรรมการป้องกันและแก้ไขปัญหายาเสพติด มีการแพร่ระบาดของยาเสพติดในกลุ่ม

วัยรุ่น และประชาชนไม่ให้ความร่วมมือในการแจ้งเบาะแสผู้ค้า ผู้เสพ สาเหตุเกิดจากประชาชนไม่ให้ความร่วมมือในการแจ้งเบาะแส วัยรุ่นอยากทดลอง ขาดการดูแลเอาใจใส่จากพ่อแม่ผู้ปกครอง

1. กิจกรรมการควบคุมและป้องกันประชาชนจากภัยโรคติดต่อและโรคอุบัติใหม่

เนื่องจากสถานการณ์โรคติดต่อในปัจจุบัน มีการพัฒนาเชื้อโรคหรือเกิดโรคอุบัติใหม่ขึ้น เช่น โรคไข้เลือดออกซึ่งมียุงลายเป็นพาหะนำโรค จนมาถึงการแพร่ระบาดของโรคโควิด-19 ประกอบกับในพื้นที่มีความเสี่ยงต่อการเกิดโรคระบาดดังกล่าว ซึ่งมีสภาพแวดล้อมเป็นแหล่งชุมชนที่มีป่าหญ้ารกร้าง มีแหล่งน้ำซึ่งเป็นแหล่งเพาะพันธ์ยุงลาย ซึ่งทำให้เกิดการแพร่ระบาดของโรคได้ จึงทำให้เกิดความเสี่ยงต่อการเกิดโรคติดต่อและโรคอุบัติใหม่ของประชาชนในพื้นที่

 พันจ่าเอก ผู้รายงาน

 (นิรุจน์ เฉลียวชาติ)

ตำแหน่ง หัวหน้าสำนักปลัด อบต.ชีบน

 วันที่ ๒๙ ตุลาคม พ.ศ. ๒๕๖๔